
A küzdősportok iskolai oktatásának követéses vizsgálata

A küzdősportok iskolai oktatásának követéses vizsgálata
A kutatás célja, hogy bemutassa a küzdősportok és önvédelem tantervi témakör gyakorlati
megvalósulását a pécsi általános és középiskolákban egy háromlépéses longitudinális
vizsgálaton keresztül.
A felmérések 2002-ben, 2008-ban és 2013-ban vizsgálják a tanári szemléletváltást, a személyi
és tárgyi feltételek meglétét továbbá a testnevelők témára vonatkozó oktatási hajlandóságát.
A küzdősportok 1998 óta a testnevelés és sport műveltségterület részét képezik, ami elég
hosszú időnek tekinthető ahhoz, hogy a tantervi előírások ténylegesen megvalósulhassanak a
gyakorlatban.
A vizsgálat során szakirodalom és dokumentumelemzést követően, ankét módszert
alkalmaztam. Az adatfeldolgozás Excel és SPSS program segítségével történt, leíró és
következtetéses statisztikai módszerrel. Ezt követően a korábban elvégzett és témában
publikált eredményekkel történő összehasonlítást végeztem. Az eredmények rávilágítanak
azokra a tényezőkre, melyek változtatásával magasabb színvonalon folyhatna a küzdősportok
iskolai oktatása.



